लोक आखदे जम्मू इक बड़ा पराना कदीमी शैह्र ऐ। पर दिक्खो तां इत्थै कोई पराने परीखी महत्व दे अवशेष नेईं मिलदे (कोई बड़ियां परानियां मारतां, किले, मन्दर, बौलियं जां की सिक्के) जि’यां डुगगर दे होर किश लाकें अम्बारां, सुद्दमहादेव, किरमिची, पठानकोट जां बबोर च मिले न। जम्मू सैंकड़े ब’रें थमां डोगरे जम्वाल राजें दी राजधानी रेही ऐ, ते अजकल जम्मू कश्मीर रयास्ता दी स्याले दी राजधानी ऐ। एह् डोगरें दा सांस्कृतिक केन्दर बी ऐ ते डोगरी साहित्य सिरजना दा गढ़ बी। एह् मेरी जनमभूमि बी ऐ। किश चिर होआ मेरे मनै च जिज्ञासा जागी एह् जानने दी क जम्मू शैह्र किन्ना पराना ऐ, इत्थूं दे बासी, डोगरें दे पुरखे पराने वक्तें च केह् खोआंदे हे, कनेह् ऐ।